MIRROR副隊長江𤒹生(AK)與隊友邱傲然(Tiger)、歐錦棠等主演ViuTV原創劇《打天下2》下周一(15日)晚起播出。劇集延續第一季《打天下》的精神,繼續熱血追尋空手道夢想。
今次除了AK外,Tiger亦會加入一齊對打。歐錦棠坦言拍攝前要求AK需要操練肩膊同手臂,務求接近空手道運動員的身材,大讚對方的腹肌好靚。至於Tiger,歐錦棠笑言第一季就已想與其合作,但可惜當時未有合適的角色。他直言今季的角色是為Tiger度身訂造,稱讚對方的表現十分矚目:「佢動作場面係令人眼前一亮!而且佢有武術底子,一教就識,令我非常有驚喜!」
除空手道外,AK今次亦有上MMA訓練,笑言自己可能是MIRROR成員中最好打。已拍攝幾套有關不同武術劇集的AK,表示現在已感到比以前更得心應手。他透露在劇中將會和Tiger有對打的戲份,他開玩笑指:「佢本身有功夫底㗎嘛,我唔會惜住佢喇,佢惜住我就差唔多。」